Kameme FmKameme Fm News
TUC-KE kunyita mbaru mugomo wa arutani.
Ngwataniro ya ciama cia aruti wira guku bururiini niyo Trade Union Congress of Kenya TUC-KE, nikinyitaniire na kiama gia gutetera ihoto cia arutani KNUT hari kuria thirikari ithingate itua ria watho wa igoti ria kuuga arutani mongererwo micara na gicunji kia 50-60 hari igana. Uhoro uyu uheyanitwo ni mwandiki mukaru thiini wa kiama kiu Charles Mukhwaya uria ugite ati mugomo wa arutani thiini wa mathukur ma muingi gwothe bururiini niugukorwo ugithii na mbere niundu thirikari niregete guthingata watho wa igoti.Oho Charles niakumithitie miario ya Minister wa Githomo Jocob Kaimenyi ya kuuga ati arutani aria mategukorwo thiini wa mathukuru nimegukorwo magitacukirio makinya mahiu na kuuga ati arutani nimagitiritwo ni watho na kwauguo gutiri mundu wina hinya wa guikira arutani guoya arutani riria marenda kihoto kiao githingatwo.
fao_Latn kik_Latn kik_Latn